**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2020 M. BALANDŽIO 9 D. SPRENDIMO NR. T2-54 „DĖL KLAIPĖDOS MIESTO SAVIVALDYBĖS MATERIALIOJO TURTO NUOMOS TVARKOS APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti Klaipėdos miesto savivaldybės materialiojo turto nuomos tvarkos aprašą, patvirtintą Klaipėdos miesto savivaldybės tarybos 2020 m. balandžio 9 d. sprendimu Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės materialiojo turto nuomos tvarkos aprašas (toliau –Tvarkos aprašas), patvirtintas Klaipėdos miesto savivaldybės tarybos 2020 m. balandžio 9 d. sprendimu Nr. T2-54, keičiamas pagal Vyriausybės atstovės Klaipėdos ir Tauragės apskrityse pateiktą nurodymą patikslinti 3 punktą, nurodant, kad Nuompinigių už turto nuomą skaičiavimo ir jų mokėjimo tvarką nustato Savivaldybės taryba. Atsižvelgiant į tai patikslintas Tvarkos aprašo 3 punktas ir papildytas 4 priedu, kuriame nurodytas Nuompinigių už savivaldybės materialiojo turto nuomą skaičiavimo ir jų mokėjimo tvarkos aprašas.

Taip pat daromi keli techniniai pakeitimai Tvarkos aprašo 7.1, 9, 11.8, 11.10, 14.4, 14.5, 42, 43 punktuose dėl geresnio tvarkos įgyvendinimo.

**3. Kokių rezultatų laukiama.**

Įgyvendinti įstatymų ir kitų teisės aktų reikalavimai.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami įstatymų ir kitų teisės aktų reikalavimai.

Teikiame svarstyti šį sprendimo projektą.

Turto valdymo skyriaus vedėjas Edvardas Simokaitis